Paldiski Radoneži Vaga Sergi kirik

pisi|Ikonostaas
Paldiski Radoneži Vaga Sergi kirik on Paldiskis asuv 2015. aastal valminud kirik, mida kasutab Moskva Patriarhaadi Eesti Õigeusu Kiriku Paldiski Püha Suurmärter Panteleimoni kogudus.

Kiriku ehitamist alustati 2012. aasta juunis. Seda rahastas Lukoili tütarettevõtte Litasco juhi Sergei Tšaplõgini ja tema abikaasa Aleksandra Azova asutatud Boris Tšaplõgini mälestusfond.Lukoili tippjuht ehitab Paldiskisse kiriku, Äripäev, 18. september 2013.Paldiskis ehitatakse salaja vene õigeusu kirikut, Eesti Ekspress, 12. juuli 2012 Kiriku risti ja kellade pühitsemise tseremoonia toimus 22. septembril 2013.Galerii ja video: Paldiski uue kiriku risti ja kellade õnnistamine, Postimees, 22. september 2013 Kiriku avamine ja pühitsemine toimus 13. juunil 2015.Eri paikade meistrite ühistööst kerkis Paldiski kesklinna tühermaale uus kirik, Paldiski Linnaleht, 20. mai 2015.

Dokumentide järgi oli kiriku ehituse näol tegemist haigla renoveerimisega, kuigi mingit hoonet kinnistul ei olnud (lastehaigla hoone lammutati 2007. aastal). Samuti ei kehtestatud seaduses nõutud detailplaneeringut, mille menetlemine tähendanuks muu hulgas ka selle avalikku eksponeerimist, huvitatud osapoolte ettepanekute kogumist ning ka avalikku arutelu nende üle.

Kiriku alumise korruse altari juures, mis on nimetatud ravitseja Panteleimoni auks, asub baptisteerium, kus ristitav kastetakse täielikult vee alla. 

V. Šadrini projekti põhjal rajatud kirikuhoone vastab puitkirikuarhitektuuri kaanonitele. Kiriku puitosa on valmistanud ning tööd teostanud Soome ettevõte Honkarakenne, ristid ja kuplid on tehtud Eestis. Kiriku kellad on valatud Voroneži Anissimovi tehases. Ikonostaas on valmistatud Kreekas.

 Fotod 

 Viited 

Kategooria:Paldiski kirikud
Kategooria:MPEÕK Tallinna piiskopkond
Kategooria:Harju maakonna õigeusu kirikud